Rudeninė piktmusė
Rudeninė piktmusė (Stomoxys calcitrans) – tikrųjų musių (Muscidae) šeimai priklausanti vabzdžių rūšis. Plačiai paplitusi, panaši į kambarinę musę. Pilka, su tamsiomis juostomis ant krūtinės ir dėmėmis ant pilvelio. Straubliukas tiesus, su dantukais. Jais perduria odą ir minta žinduolių krauju. Gali pernešti juodligę, sepsį. Aktyvi vasaros gale, rudenį, skausmingai kanda prieš lietų.